# data[].attributes.body
คำชี้แจง

1️⃣ใส่รูปภาพนักศึกษา หน้าตรง เห็นหน้าชัดเจน

2️⃣ใส่รหัส /ชื่อ สกุล ไว้ที่ส่วนบนของกล่องส่งงาน

# data[].attributes.attachment_link.readable_text
ทุกวันนี้ปัญหาสิ่งแวดล้อมคือปัญหาใหญ่ที่อาจดูเหมือนไกลตัว แต่จริงๆ แล้วมันใกล้ตัวกว่าที่เราคิด เพราะกิจกรรมในชีวิตประจำวันของเราอาจส่งผลกระทบสิ่งแวดล้อมมากโดยไม่รู้ตัว ไม่เว้นแม้แต่การกิน ซึ่งการทำอาหารกินเองที่บ้าน เราสามารถเลือกวิธีการทำอาหารที่ดีต่อเราและดีต่อโลกได้ด้วยตัวเอง ตามวิถีการกินแบบยั่งยืน sustainable eating หรือเรียกง่ายๆ ว่า เมนูรักโลก

แต่ถ้าใครยังนึกไม่ออกจะทำอาหารอย่างไรที่จะช่วยดูแลสุขภาพของเราและสิ่งแวดล้อม เรามี 7 ไอเดียที่ทำได้ไม่ยาก พร้อมสูตรอาหารมาแนะนำกันตามนี้

1. กินวัตถุดิบตามฤดูกาล

วัตถุดิบ เช่น ผักและผลไม้มีฤดูกาลที่ให้ผลผลิตตามธรรมชาติ เช่น ผักบางอย่างไม่ชอบน้ำเยอะหรืออากาศหนาวก็จะเจริญเติบโตได้ดีในฤดูร้อน ผักที่เติบได้ได้ดีในฤดูกาลของมัน ทำให้คนปลูกลดการใช้สารเคมีหรือยาฆ่าแมลงเพื่อเร่งหรือดูแลผลผลิต ผู้บริโภคก็ได้กินวัตถุดิบที่ดีต่อสุขภาพตามไปด้วย รวมทั้งกระบวนการปลูกนี้ก็ส่งผลดีต่อสิ่งแวดล้อม ทั้งดิน น้ำ และสิ่งมีชีวิตข้างเคียง นอกจากผักและผลไม้แล้ว สัตว์น้ำทั้งน้ำจืดและน้ำเค็ม เช่น ปลา กุ้ง ปู หอยก็มีฤดูกาลที่เหมาะกับการกินอยู่ด้วยนะ

2. หมั่นเคลียร์วัตถุดิบในตู้เย็น

ในตู้เย็นมักมีวัตถุดิบที่กินไม่หมดตกค้างเสมอ บางอย่างก็แช่อยู่ในนั้นนานเป็นปี นอกจากจะหมดอายุกินไม่ได้ ยังกินพื้นที่และกินไฟอีกด้วย มาลองคุ้ยตู้เย็นสำรวจวัตถุดิบกันเถอะว่ามีอะไรเหลืออยู่ และจะนำมาทำเป็นอาหารอร่อยๆ อะไรได้บ้าง อาจเคลียร์ตู้เย็นทุก 3-4 วัน หรือก่อนไปปจ่ายตลาด บางทีวัตถุดิบตกค้างในตู้เย็นอาจนำมาสร้างสรรค์เมนูอร่อยๆ แปลกใหม่ได้อย่างไม่น่าเชื่อ

3. กินเหลือ อย่าทิ้ง ทำเป็นเมนูใหม่ได้

รู้ไหมว่าหลายเมนูอร่อยๆ ก็เกิดมาจากการนำอาหารที่กินไม่หมดมาปรับเป็นเมนูใหม่ อาหารที่กินไม่หมด กินเหลือ กินซ้ำๆ ก็อาจทำให้เราเบื่อ ถ้าลองนำมาปรับเป็นเมนูใหม่ ปรุงเพิ่ม ใส่วัตถุดิบอื่นๆ ผสม ก็อาจเปลี่ยนรสชาติและเปลี่ยนความจำเจได้ ทั้งยังได้ฝึกความคิดสร้างสรรค์ และอาจได้เมนูใหม่ที่อร่อยไม่เหมือนใคร

4. ยืดอายุวัตถุดิบด้วยการถนอมอาหาร

วัตถุดิบที่กินไม่หมด อย่าปล่อยให้เน่าเสีย นำมาแปรรูป ถนอมอาหารด้วยวิธีที่หลากหลาย ทั้งช่วยประหยัด ได้อาหารรสชาติใหม่ๆ และยังช่วยรักษ์โลกอีกด้วย วิธีแปรรูปอาหารมีมากมายทั้ง การดอง เชื่อม ตากแห้ง ทำแยม กวน แช่อิ่ม ทำกิมจิ ทำแหนม ปลาส้ม ปลาร้า นอกจากยืดอายุอาหารยังได้รสชาติที่แปลกใหม่ออกไปด้วย

5. ทำเมนูที่ใช้พลังงาน&ความร้อนน้อย

ทุกวันนี้เราใช้ทรัพยากรพลังงานกันมาก ทั้งจากไฟฟ้าหรือแก๊ส การผลิตพลังงานเหล่านี้ก็ส่งผลกระทบต่อสิ่งแวดล้อมตามไปด้วย ถ้าเราเปลี่ยนมาทำเมนูประหยัดพลังงาน ลดการใช้แก๊สและไฟฟ้าได้ก็คงจะดีไม่น้อย แถมยังช่วยประหยัดเงินค่าไฟด้วย ที่สำคัญอาหารที่ไม่ผ่านความร้อนยังรักษาคุณค่าของสารอาหารไว้ได้ครบถ้วนด้วยนะ

6. กินเมนูเน้นผัก

กินผักได้ประโยชน์ 2 ต่อ คือ ดีต่อสุขภาพและดีต่อโลก เพราะกระบวนการปลูกพืชนั้นใช้พลังงานและทรัพยากรน้อยกว่าการเลี้ยงสัตว์ แถมกินผักยังช่วยเรื่องสุขภาพ ยิ่งเป็นผักตามฤดูกาลก็ยิ่งดี อาจจะลองเริ่มโดยการกินเมนูมังสวิรัติเป็นบางมื้อหรือกินเจในช่วงเทศกาลกินเจ หรือใครอาจจะเริ่มโดยปรับเปลี่ยนเป็นเมนูเน้นผักมากกว่าเนื้อก็ได้

7. กินอาหารพื้นบ้านและท้องถิ่น

อาหารท้องถิ่น คือ อาหารที่ใช้วัตถุดิบจากพื้ที่ที่เราอยู่ อาจหาวัตถุดิบได้จากตลาดท้องถิ่น วัตถุดิบเหล่านี้ช่วยลดการขั้นตอนการขนส่งก็ข่วยประหยัดการใช้พลังงานต่างๆ ได้ หรือถ้าใครอาศัยอยู่ในเมือง ไม่สามารถหาเมนูท้องถิ่นได้ อย่างน้อยก็หาวัตถุดิบที่ผลิตในประเทศของเรา ก็ช่วยประหยัดพลังงานได้มากกว่า วัตถุดิบที่ต้องขนส่งมาจากต่างประเทศ

จะเห็นได้ว่าอาหาร 1 จานที่เราปรุงเอง มีส่วนช่วยรักษาโลกใบนี้ได้มากจริงๆ ถ้าทุกคนทำอาหารโดยคำนึงถึงสิ่งเหล่านี้ รับรองว่าทั้งสุขภาพของตัวเราและสิ่งแวดล้อมของโลกนี้ต้องดีขึ้นอย่างแน่นอน

ถ้ายังไม่จุใจกับสูตรอาหารสามารถเข้าไปดูสูตรอาหารเพิ่มเติมได้ที่ Cookpad แอปค้นหาและแบ่งปันสูตรอาหารที่ดีที่สุด โดยคนรักการทำอาหารกินเองในไทย และกว่า 70 ประเทศทั่วโลก
หรือโหลดแอพ Cookpad ไว้ในมือถือได้เลย

# data[].attributes.attachment_link.title
7 ไอเดียเมนูรักษ์โลก ทำอาหารให้ดีต่อสุขภาพและดีต่อสิ่งแวดล้อม

# data[].attributes.attachment_link.description
วิธีทำอาหารให้ดีต่อสุขภาพและดีต่อสิ่งแวดล้อม กับเมนูรักโลก ด้วยการถนอมอาหาร กินตามฤดูกาล เมนูเคลียร์ตู้เย็น ยืดอายุวัตถุดิบ เมนูเน้นผัก อาหารท้องถิ่น

# data[].attributes.body
ส่ง clip ความยาวไม่เกิน 2 นาที เท่านั้น

# data[].attributes.headline
อ่านประกาศ และตอบคำถาม(เตรียมนำเสนอให้คาบเรียน)

# data[].attributes.subject
อ่านประกาศ และตอบคำถาม(เตรียมนำเสนอให้คาบเรียน)

# data[].attributes.attachment_link.title
จานกระดาษถอยไป เมื่อ ‘จานใบไม้’ สามารถย่อยสลายได้ใน 28 วัน

# data[].attributes.attachment_link.readable_text
หลายคนอาจจะเข้าใจว่า "Green Eating" เป็นการจัดสรรการบริโภคเพื่อสุขภาพที่ดีกว่า แต่สิ่งที่มากไปกว่านั้นคือยังช่วยเปลี่ยนไลฟ์สไตล์ของคุณเพื่อช่วยสิ่งแวดล้อมให้ดีขึ้นได้ อาทิ หลีกเลี่ยงการใช้บรรจุภัณฑ์ หรืออุดหนุนร้านที่ใช้คอนเซ็ปต์รักษ์โลก เป็นต้น สิ่งเหล่านี้เป็นจุดเริ่มต้นของการเปลี่ยนแปลงเล็กๆ ที่ทำให้โลกใบใหญ่ของเราดีขึ้นได้ไม่น้อย

1. กินเนื้อสัตว์ให้น้อยลง
คุณอาจจะงงว่าการบริโภคเนื้อสัตว์นั้นเกี่ยวข้องกับการทำลายโลกได้อย่างไร จะบอกให้ว่า อุตสาหกรรมเนื้อสัตว์สร้างก๊าซคาร์บอนไดออกไซด์และก๊าซเรือนกระจกมากกว่าผลิตภัณฑ์จำพวกผักและธัญพืชพูดง่ายๆ คือ หากคุณบริโภคเนื้อสัตว์น้อยลงก็สามารถช่วยลดการผลิตก๊าซที่ส่งผลเสียต่อชั้นบรรยากาศโลกได้นั่นเอง

2. สนับสนุนผลิตภัณฑ์ธรรมชาติไร้สารเคมี
ยกตัวอย่างธรรมชาติไร้สารเคมีง่ายๆ เลยคือ"อาหารออร์แกนิก" เป็นอาหารที่เกิดขึ้นด้วยวิธีธรรมชาติทั้งหมด ไม่มีการใช้สารเคมี สารเร่ง หรือวิธีการใดๆ ที่เราคุ้นเคยกันก็คงจะเป็นผักออร์แกนิก นอกจากนั้นยังมีคำว่า "การปฏิรูปการเกษตร" คือ การร่วมมือกันระหว่างเกษตรกร นักวิทยาศาสตร์ ผู้ผลิต และผู้บริโภคเพื่อพัฒนาระบบเกษตรให้เป็นมิตรต่อโลกมากที่สุด ถือเป็นอีกหนึ่งไอเดียรักษ์โลกที่ดีมากเลยทีเดียว

3. เลือกอาหารซีฟู้ด
นอกจากการกินเนื้อสัตว์จะช่วยรักษาสิ่งแวดล้อมแล้ว การหันมาบริโภคอาหารซีฟู้ดก็ถือเป็นการช่วยโลกได้ไม่น้อยเช่นกัน (แต่ต้องเป็นซีฟู้ดตามฤดูกาลนะ) หรือมาจากฟาร์มที่ดีต่อสิ่งแวดล้อม แน่นอนว่าผลิตก๊าซเรือนกระจกน้อยกว่าอุตสาหกรรมเนื้อสัตว์เยอะเลย
4. สนับสนุนผลิตภัณฑ์ท้องถิ่น
ปัจจุบันแนวคิวนี้เป็นที่นิยมกันมาก เพราะนอกจากจะได้ของที่สดใหม่แล้วยังถือเป็นการช่วยโลก (ไม่น่าเชื่อ) ผลการวิจัยพบว่า กว่าอาหารจะมาถึงโต๊ะให้เรากินนั้นต้องใช้ระยะทางกว่า 1,500 ไมล์ หรือ 2,414 กิโลเมตรโดยเฉลี่ยกว่าจะมาถึงดังนั้นถ้าเราเลือกซื้อสินค้าที่ผลิตในจังหวัดหรือประเทศก็นับเป็นการช่วยลดพลังงาน ลดมลพิษในการขนส่งอย่างไม่ต้องสงสัย

5. ลดขยะจากอาหาร
สถิติจากองค์การอาหารและการเกษตรแห่งสหประชาชาติเผยว่า โดยเฉลี่ยแล้วแต่ละคนได้สร้างขยะจากอาหารจำนวนกว่า 100 กิโลกรัมต่อปี! ทั้งอาหารที่ขายไม่ออก อาหารที่หมดอายุ และเศษอาหาร ล้วนแล้วแต่เป็นพิษต่อสิ่งแวดล้อมเพราะทุกอย่างรวมกันเป็นขยะกองโต ปัญหานี้แก้ไม่ยากแค่คุณซื้อของเท่าที่จำเป็น และเก็บรักษาอาหารอย่างถูกต้อง แค่นี้ก็ถือเป็นการช่วยสิ่งแวดล้อมได้มากแล้ว

6. ลดการใช้บรรจุภัณฑ์
การใช้บรรจุภัณฑ์ให้น้อยลงถือเป็นเรื่องช่วยโลกที่ผู้คนต่างเอาจริงเอาจัง อาทิ ห้างสรรพสินค้าและร้านค้าชั้นนำต่างงดใช้ถุงพลาสติก ผู้คนพกถุงผ้าและกระบอกน้ำ นับเป็นการร่วมมือกันลดพลาสติก ศัตรูตัวฉกาจของสิ่งแวดล้อมอันดับต้นๆ นอกจากนั้นการใช้ภาชนะจากธรรมชาติ อาทิ ภาชนะจากใบตอง ใบสัก และใบหูกวาง ก็เป็นนับกู้ดไอเดีย (ในกรณีที่คุณจำเป็นต้องใช้บรรจุภัณฑ์หน่ะนะ)

7. สนับสนุนร้านที่ใส่ใจสิ่งแวดล้อม
ปัจจุบันมีร้านมากมายที่หันมาใส่ใจเรื่องสิ่งแวดล้อม อาทิ ใช้หลอดโลหะหรือกระดาษ ใช้แก้วกระดาษ หรือพลาสติกที่สามารถย่อยสลายได้ เรื่องเล็กๆ เหล่านี้ทำให้เรามีส่วนร่วมในการช่วยโลกได้อย่างง่ายๆ อย่างน้อยก็ไม่ต้องใช้พลาสติกล่ะน่า

8. กินอย่างชาญฉลาด
ปริมาณที่พอเหมาะควบคู่ไปกับการดูแลสุขภาพ จึงเรียกว่าการกินอย่างชาญฉลาด เพื่อป้องกันการเกิดอาหารส่วนเกิน (ส่งผลเสียต่อโลก) และอาหารที่ไม่มีประโยชน์ (ส่งผลเสียต่อสุขภาพ) ถ้าสามารถทำได้จนเป็นกิจวัตรแล้วล่ะก็คุณก็จะมีสุขภาพที่แข็งแรงควบคู่ไปกับการช่วยโลกให้ดีขึ้นได้ทุกๆ วัน
เรียบเรียงจากบทความ "Let's Start GREEN EATING ก้าวสู่ปีใหม่ด้วยวิถีการกินที่ดีต่อสุขภาพและต่อโลก" โดย รตินันท์ สินธวะรัตน์ คอลัมน์ Cover Story นิตยสาร Gourmet & Cuisine ฉบับที่ 233 เดือนธันวาคม 2562
Tag: , ผลิตภัณฑ์ท้องถิ่น, ผลิตภัณฑ์ออร์แกนิค,

# data[].attributes.attachment_link.title
"Green Eating" กับ 8 วิถีการกินที่ดีต่อสุขภาพและ (รักษ์) โลก

# data[].attributes.attachment_link.description
"Green Eating" กับ 8 วิถีการกินที่ดีต่อสุขภาพและ รักษ์โลก ได้แก่ ใช้ผลิตภัณฑ์ออร์แกนิค ใส่ใจสิ่งแวดล้อม เป็นต้น

# data[].attributes.attachment_link.readable_text
3,181

แพ็กเกจจิ้งเครื่องดื่มเป็นอีกหนึ่งผลิตภัณฑ์ที่ถูกใช้งานอย่างแพร่หลายและได้รับการพัฒนามาอย่างต่อเนื่อง มีการประเมินกันว่าในปี 2022 มูลค่าของสินค้าในอุตสาหกรรมบรรจุภัณฑ์จะสูงถึง 980.4 พันล้านเหรียญสหรัฐฯ อย่างไรก็ตามกระแสการอนุรักษ์สิ่งแวดล้อม และความสนใจของสังคมที่สนับสนุนการใช้งานบรรจุภัณฑ์ที่ยั่งยืน ชวนให้คิดว่า "วัสดุที่เราใช้ผลิตภาชนะใส่เครื่องดื่มนั้น มีผลกระทบต่อสิ่งแวดล้อมอย่างไร ?"

จากบทความที่เผยแพร่บนเว็บไซต์ THE CONVERSATION ของ ศาสตราจารย์เอียนวิลเลียมส์ และ อลิซโบร้ค แห่งมหาวิทยาลัยเซาท์แฮมป์ตัน ได้นำเสนอผลกระทบต่อสิ่งแวดล้อมของวัสดุซึ่งใช้ในการผลิตบรรจุภัณฑ์เครื่องดื่มทั้ง 5 ชนิด เอสซีจี เคมิคอลส์ ในฐานะผู้เชี่ยวชาญด้านวัสดุศาสตร์ชั้นแนวหน้าของประเทศและระดับภูมิภาค จึงได้เรียบเรียงเนื้อหาขึ้นมาใหม่ไว้ในบทความนี้ และ เรามาดูกันว่า "พลาสติก" นั้นจะถูกจัดอยู่ในอันดับที่เท่าไร

หลายคนอาจจะประหลาดใจว่าทำไมวัสดุอย่างแก้วถึงอยู่ท้ายสุดของการจัดอันดับ เพราะตามความเข้าใจของคนส่วนใหญ่ เข้าใจว่าแก้วนั้นน่าจะวัสดุที่เป็นมิตรกับสิ่งแวดล้อมมากที่สุด แต่จากผลวิจัยเผยให้เห็นว่า วัสดุที่เราคิดว่าส่งผลกระทบต่อสิ่งแวดล้อมน้อยที่สุดนั้น กลับใช้วัตถุดิบและพลังงานตลอดทั้งกระบวนการมากที่สุดในการจัดอันดับนี้

การผลิตแก้วนั้นเริ่มต้นจากการขุดทรายแก้ว (silica sand) และโดโลไมท์ (dolomite) ซึ่งการทำเหมืองแร่ทั้งสองชนิดนี้สร้างมลพิษปริมาณมหาศาลและเป็นอันตรายต่อปอดอย่างมาก โดยคนงานที่อยู่ในเหมืองดังกล่าวมักเป็นโรคปอดจากฝุ่นหิน หรือโรคซิลิโคซิส (Silicosis) ขั้นตอนการหลอมแร่ทั้งสองนี้ก็จำเป็นต้องใช้พลังงานที่สูงมาก และเชื้อเพลิงส่วนใหญ่ที่ใช้ก็เป็นเชื้อเพลิงฟอสซิล ซึ่งเป็นพลังงานสิ้นเปลืองที่ได้จาก น้ำมัน หินน้ำมัน ทรายน้ำมัน ถ่านหิน และก๊าซธรรมชาติ โดยในขั้นตอนนี้ยังมีการปล่อยก๊าซคาร์บอนไดออกไซด์ที่เป็นหนึ่งในก๊าซเรือนกระจกด้วย

จากการวิเคราะห์ของศาสตราจารย์ เอียน วิลเลียมส์ และ อลิซ โบร้ค แห่งมหาวิทยาลัยเซาท์แฮมป์ตัน ระบุว่า "ขวดแก้วขนาด 1 ลิตร มีน้ำหนัก 800 กรัม ในขณะที่ขวดพลาสติกจะหนักประมาณ 40 กรัม นั่นหมายถึงการขนส่งบรรจุภัณฑ์ที่ทำมาจากขวดแก้วต้องใช้พลังงานมากกว่า และทำให้วัสดุชนิดนี้เป็นอีกหนึ่งปัจจัยสำคัญที่ทำให้เกิดภาวะโลกร้อนสูงถึง 90% เมื่อเทียบกับกระป๋องอะลูมิเนียม"

หากเราคิดว่าวัสดุใด ๆ ก็ตาม ถ้ามีคำว่ารีไซเคิลอยู่ด้วยแล้วจะทำให้มันดูเป็นมิตรกับสิ่งแวดล้อมมากยิ่งขึ้น นั่นอาจจะเป็นความคิดที่ไม่ถูกต้องนัก เพราะขวดแก้วรีไซเคิลเองก็ถูกจัดให้อยู่ในอันดับที่ 4 ของวัสดุรักษ์โลกที่ใช้ทำแพ็กเกจจิ้งเครื่องดื่ม

แม้ว่าจะไม่ต้องกลับไปเริ่มตั้งแต่การขุดเหมือง การสกัดแร่ การผลิต และการขนส่ง แต่การรีไซเคิลขวดแก้วก็ยังต้องใช้พลังงานในปริมาณที่สูง ก็คือการหลอมขวดแก้ว และการใช้พลังงานจำนวนมากก็มาพร้อมกับปริมาณก๊าซเรือนกระจกที่สูงตามไปด้วย ในระหว่างกระบวนใช้ซ้ำนี้เองอาจจะมีการเล็ดลอดของก๊าซคาร์บอนไดออกไซด์เกิดขึ้นได้อีกครั้งด้วย

พลาสติก คือ วัสดุที่ถูกจัดให้อยู่ในอันดับที่สามของวัสดุยั่งยืนที่ใช้ในการผลิตบรรจุภัณฑ์เครื่องดื่ม ด้วยคุณสมบัติที่ แข็งแรง ทนต่อสารเคมี และมีน้ำหนักเบา ทำให้วัสดุนี้ใช้พลังงานที่น้อยลงในระหว่างการขนส่ง และลดการปล่อยก๊าซเรือนกระจกได้ด้วย นี่คือเหตุผลที่งานวิจัยดังกล่าวจัดอันดับพลาสติกไว้ในลำดับที่สาม

สำหรับ เอสซีจี เคมิคอลส์ ได้พัฒนา SMX TM Technology เทคโนโลยีการผลิตเม็ดพลาสติก HDPE คุณภาพสูงที่มีความแข็งแรงมากขึ้นกว่าเดิม โดยที่ยังคงคุณสมบัติเชิงกล (Mechanical Properties) ไว้ได้อย่างดีเยี่ยม ทำให้สามารถลดปริมาณการใช้เม็ดพลาสติกลง แต่ยังคงความแข็งแรงไว้ได้ เทคโนโลยีนี้สามารถผลิตเม็ดพลาสติก HDPE สำหรับหลากหลายการใช้งาน ตัวอย่างที่น่าสนใจ คือ ฝาขวดน้ำอัดลม HDPE รุ่นน้ำหนักเบาพิเศษ ที่ผลิตจากเม็ดพลาสติก SCG™ HDPE SX002J และ SX002JA สามารถลดปริมาณวัสดุตั้งต้นได้สูงสุดถึง 30% จึงช่วยลดการใช้พลังงานในการขึ้นรูป และการปลดปล่อยก๊าซเรือนกระจกก่อนส่งถึงมือผู้ใช้งาน

อันดับที่ 2 กระป๋องอะลูมิเนียม

สำหรับวัสดุรักษ์โลกที่ใช้ทำบรรจุภัณฑ์เครื่องดื่มในอันดับที่สอง คือ อะลูมิเนียม สาเหตุที่ทำให้วัสดุนี้ประเภทนี้เป็นมิตรกับสิ่งแวดล้อมมากกว่า เพราะใช้พลังงานและทรัพยากรในการผลิตน้อยกว่า

อย่างไรก็ตามวัสดุอย่างอะลูมิเนียมเองก็ยังมีผลกระทบต่อสิ่งแวดล้อม เพราะตามธรรมชาติอะลูมิเนียมไม่ได้เป็นแร่ธาตุบริสุทธิ์ แต่เป็นสารประกอบที่อยู่กับบอกไซต์ (Bauxite) ซึ่งต้องนำมาสกัด โดยขั้นตอนนี้สิ้นเปลืองพลังงานอย่างมากและอาจมีสารพิษที่อาจะเล็ดลอดและปนเปื้อนลงสู่แหล่งน้ำได้

อันดับที่ 1 กระป๋องอะลูมิเนียมรีไซเคิล

การศึกษาของ ศาสตราจารย์ เอียน วิลเลียมส์ และ อลิซ โบร้ค แห่งมหาวิทยาลัยเซาท์แฮมป์ตัน พบว่า กระป๋องอะลูมิเนียมที่ถูกนำมาใช้งานซ้ำ เป็นวัสดุบรรจุภัณฑ์สำหรับเครื่องดื่มที่ส่งผลกระทบต่อสิ่งแวดล้อมน้อยที่สุด หนึ่งในเหตุผลสำคัญก็คือ เราสามารถรีไซเคิลอะลูมิเนียมซ้ำได้หลายรอบโดยที่คุณสมบัติยังคงเดิม และนั่นทำให้ไม่ต้องไปขุดแร่ขึ้นมาใหม่ รวมถึงตัดขั้นตอนการขนส่งแร่ที่ต้องใช้พลังงานออกไปได้เลย นอกจากนี้การรีไซเคิลอะลูมิเนียมยังช่วยประหยัดพลังงานได้สูงถึงร้อยละ 95

แต่เป็นเรื่องที่น่าสนใจเพราะเรามักไม่ค่อยนำอะลูมิเนียมกลับมาใช้งานซ้ำ ในสหราชอาณาจักรเองอัตราการรีไซเคิลแพ็กเกจจิ้งที่ทำจากวัสดุประเภทนี้มีเพียง 52%

แม้ว่าจะมีความพยายามในการจัดอันดับให้กับวัสดุ เพื่อชี้ให้เห็นว่าพวกมันมีผลกระทบต่อสิ่งแวดล้อมมากน้อยขนาดไหน แต่การส่งเสริมให้เกิดการรีไซเคิลวัสดุเหล่านี้ให้เกิดขึ้นมากที่สุด และการให้ความรู้ว่าการแต่ละวัสดุมีคุณค่าและเราควรช่วยกันคัดแยกวัสดุหลังการใช้งานตั้งแต่ต้นทาง จะเป็นทางที่นำไปสู่การสร้างวิถีการใช้ทรัพยากรธรรมชาติอย่างยั่งยืน ซึ่ง เอสซีจี เคมิคอลส์ เองก็ได้เป็นต้นแบบและผลักดันให้เกิดแนวปฏิบัติดังกล่าวภายใต้แนวคิด "ใช้ให้คุ้ม แยกให้เป็น ทิ้งให้ถูก"

# data[].attributes.attachment_link.title
5 อันดับ วัสดุ "รักษ์โลก" ใช้ผลิตบรรจุภัณฑ์เครื่องดื่ม - SCG: Climate Emergency

# data[].attributes.attachment_link.description
ร่วมดูแลโลกใบนี้ ด้วยวิธี 'เปลี่ยน' แบบง่าย ๆ จากโลกใบที่คุณแคร์

# data[].attributes.attachment_link.keywords[]
แค่คิดก็กรีนแล้ว

# data[].attributes.attachment_link.keywords[]
ความกรีนในตัวคุณ

# data[].attributes.attachment_link.keywords[]
ลดใช้พลาสติก

# data[].attributes.attachment_link.title
กินให้เกลี้ยง ลด ละ เลี่ยง ขยะจากเศษอาหาร

# data[].attributes.attachment_link.description
ในแต่ละปีมีขยะจากอาหารเหลือทิ้งมากกว่า 1,300 ล้านตัน ซึ่งขยะจากเศษอาหารนอกจากจะเป็นสาเหตุหนึ่งของปัญหาขยะล้นโลก เรามาช่วยกันจัดการอาหารทุกจานให้เรียบกันเถอะ

# data[].attributes.headline
6503211 นายจตุเทพ ทองคณารักษ์

# data[].attributes.subject
6503211 นายจตุเทพ ทองคณารักษ์

# data[].attributes.attachment_link.title
Black Playful Illustrative Timeline Infographic

# data[].attributes.attachment_link.provider_name
วิถีกินดีแบบยั่งยืน: บริโภคอย่างไรให้ดีต่อตัวคุณและโลกของเรา

# data[].attributes.attachment_link.readable_text
รู้หรือไม่? แค่เปลี่ยนวิธีกินก็เป็นผลดีต่อทั้งโลกและตัวคุณได้

หากคุณเป็นคนหนึ่งที่คำนึงถึงเรื่องความยั่งยืน ก็คงจะเคยได้ยินเรื่อง "การกินอย่างยั่งยืน" กันมาบ้างแล้ว เพราะจริงๆ แล้ว การเลือกบริโภคอาหารของเรานั้น มีผลอย่างมากต่อทั้งสุขภาพและสิ่งแวดล้อม ไม่ใช่แค่ทานผักให้มากขึ้นแล้วจะช่วยโลกได้ทันที แต่จะต้องเป็นการ 'เปลี่ยน' ไลฟ์สไตล์การทานอาหารแบบใหม่จึงจะเกิดเป็นไลฟ์สไตล์ยั่งยืนที่ดีต่อทั้งคุณและสิ่งแวดล้อม

วิถีกินดีอย่างยั่งยืน ก็คือทางเลือกใหม่ของการทานหรือประกอบอาหาร ที่คุณยังคงสามารถอิ่มอร่อยไปกับรสชาติหรือวิถีการประกอบอาหารที่คุณชื่นชอบได้ เพียงแค่ปรับเปลี่ยนแนวทางให้เป็นมิตรต่อสิ่งแวดล้อมมากขึ้นเท่านั้นเอง และวิธีเหล่านี้ก็ง่ายกว่าที่คุณคิดด้วย

ไปดูกันเลยว่าอิ่มนี้จะดีต่อโลกได้ยังไงบ้าง!

วางแผนการซื้อของเข้าบ้าน
การวาง Meal plan หรือลิสต์วัตถุดิบที่ต้องซื้อ เป็นวิธีที่แสนง่ายและสามารถลงมือทำได้จริง เพียงแค่คุณเริ่มวางแผนว่าจะกินเมนูอะไร เช็กของเหลือในตู้เย็นที่เริ่มจะเน่า หรือของที่ตั้งแต่ซื้อมาไม่เคยถูกแตะต้องเลยสักนิด แล้วลิสต์ออกมาเป็นวัตถุดิบที่ต้องใช้จริงๆ จะช่วยประหยัดเวลา ประหยัดเงิน ช่วยลดขยะจากอาหาร (Food Waste) ในบ้าน และทำให้การออกไปซื้อของเข้าบ้านทุกครั้งคุ้มค่าสุดๆ

เลือกวัตถุดิบจากท้องถิ่น ตามฤดูกาล หรือผลิตด้วยวิธีการธรรมชาติ
การซื้อวัตถุดิบตามฤดูกาลจากร้านค้าหรือฟาร์มในชุมชนนั้น ไม่เพียงแต่เป็นการสนับสนุนระบบอาหารในท้องถิ่น แต่ยังช่วยลดการปล่อยก๊าซคาร์บอนจากการผลิตหรือขนส่งอีกด้วย เพราะฉะนั้นหากคุณต้องการจะปรับใช้ไลฟ์สไตล์ใหม่ของความยั่งยืน ก็ควรพิจารณาให้ดีก่อนที่จะซื้อผลิตผลนอกฤดูกาล เพราะส่วนใหญ่แล้วมักจะเป็นวัตถุดิบนำเข้าที่ถูกส่งมาจากอีกซีกโลกหนึ่ง แถมกว่าจะมาถึงซูเปอมาร์เก็ตสารอาหารและวิตามินต่างๆ ก็ลดลงแล้ว

ลองหันมาซื้อผลิตผลจากท้องถิ่นแทน ที่ถึงแม้จะไม่ได้มีรูปร่างที่สวยงาม แต่ได้สารอาหารที่ครบถ้วนที่สำคัญคือเป็นผลผลิตสดใหม่ ราคาไม่แพง แถมยังได้ช่วยสนับสนุนธุรกิจในท้องถิ่นอีกด้วย!

กินให้หลากหลายขึ้น
แค่เลือกกินให้หลากหลายขึ้น ก็สามารถช่วยเพิ่มความหลากหลายทางชีวภาพให้กับการเกษตรได้ เพราะหากขาดความหลากหลายทางชีวภาพตรงนี้ไป อาจทำให้จำนวนพันธุ์พืชและสัตว์ลดลง และคุกคามระบบอาหารของเราได้ในที่สุด แทนที่จะเลือกทานพืชผักที่มีเพียงไม่กี่สายพันธุ์ในตลาด ลองหันมาเพิ่มผลิตผลที่มีลักษณะหรือสารอาหารใหม่ๆ เข้าไปในมื้ออาหารของคุณเพื่อป้องกันการขาดสารอาหารและส่งเสริมความหลากหลายทางชีวภาพ

ปกป้องทะเลด้วยความรับผิดชอบ
การกินอย่างยั่งยืนไม่ใช่แค่ต้องรู้ว่าควรเลือกทานอะไร แต่ยังรวมไปถึงการหลีกเลี่ยงบริโภคบางอย่างด้วยด้วย ดังนั้นควรเราควรคำนึงถึงอาหารทะเลที่อยู่ใน "รายชื่อสัตว์ทะเลต้องห้าม" ซึ่งเป็นรายชื่อสัตว์ทะเลที่ไม่ควรมีจำหน่ายในเชิงพาณิชย์ แค่นี้ก็สามารถปกป้องมหาสมุทรและสัตว์ทะเล ช่วยฟื้นฟูและรักษาทะเลไว้สำหรับคนรุ่นหลังต่อไป

ปรับปริมาณและแบ่งปันอาหาร
1 ใน 3 ของอาหารที่ถูกผลิตทั้งหมดนั้นจะถูกทิ้งและกลายเป็นขยะ เพราะผู้คนมักจะซื้อและประกอบอาหารมากกว่าที่ต้องการรับประทานจริงๆ การปรับปริมาณอาหารให้พอดีกับแต่ละมื้อนั้นนอกจากจะดีต่อน้ำหนักแล้วยังดีต่อสิ่งแวดล้อมอีกด้วย ซึ่งคุณก็เริ่มทำได้ง่ายๆ ไปดูกันเลย

ซื้อหรือสั่งอาหารในไซส์เล็กหรือปริมาณที่น้อยลง เพื่อลดการเกิดขยะจากเศษอาหารที่เหลือทิ้ง

หากคุณเป็นคนที่ชอบทำอาหารเอง ลองใช้มือเพื่อกะปริมาณของส่วนผสมต่างๆ เพื่อช่วยไม่ให้คุณทำอาหารมากเกินความจำเป็น

อาหารเดิมเพิ่มเติมคือปรุงใหม่ แทนที่จะทิ้งอาหารที่เหลือไปเปล่าๆ ลองนำมาทำเป็นเมนูใหม่ตามสไตล์คุณดูสิ

สุดท้ายนี้ อาหารมีไว้เพื่อแบ่งปัน ครั้งหน้าหากคุณออกไปทานอาหารนอกบ้านกับเพื่อนหรือครอบครัว ลองมองหาร้านอาหารที่มีเมนูที่แชร์กันกับทุกคนได้ นอกจากจะอิ่มอร่อยได้กับหลายเมนูมากขึ้น ยังช่วยลดการเหลือทิ้งจากอาหารแต่ละจานด้วย

ไลฟ์สไตล์ที่ยั่งยืนกำลังจะกลายมาเป็นบรรทัดฐานในการใช้ชีวิตของโลกใหม่ที่มีความรับผิดชอบต่อเราและต่อโลกมากขึ้น เริ่มต้นได้ง่ายๆ จากการปรับเปลี่ยนวิธีการเลือกบริโภคอาหาร ให้ดีต่อทั้งร่างกายและสิ่งแวดล้อมของโลกเรา

คุณเองก็สามารถเริ่มต้นเส้นทางของไลฟ์สไตล์ที่มีความเป็นมิตรต่อสิ่งแวดล้อมได้ตั้งแต่วันนี้ จากสิ่งเล็กๆ คนละไม้คนละมือ รวมกันเป็นการเปลี่ยนแปลงที่ยิ่งใหญ่ เพื่อรักษาโลกใบนี้ เพื่อพวกเรา และคนรุ่นหลังสืบไป

# data[].attributes.attachment_link.title
วิถีกินดีแบบยั่งยืน: บริโภคอย่างไรให้ดีต่อตัวคุณและโลกของเรา

# data[].attributes.attachment_link.description
รู้หรือไม่? แค่เปลี่ยนวิธีกินก็เป็นผลดีต่อทั้งโลกและตัวคุณได้ หากคุณเป็นคนหนึ่งที่คำนึงถึงเรื่องความยั่งยืน ก็คงจะเคยได้ยินเรื่อง "การกินอย่างยั่งยืน" กันมาบ้างแล้ว เพราะจริงๆ แล้ว ...

# data[].attributes.body
https://home.kapook.com/view69541.html

# data[].attributes.attachment_link.provider_name
เนสท์เล่ ประเทศไทย

# data[].attributes.attachment_link.title
5 วิธีลดขยะอาหารในบ้าน ช่วยลดโลกร้อน

# data[].attributes.attachment_link.description
หลายคนคงเคยกินอาหารในจานไม่หมดแล้วกวาดลงถังขยะ ทิ้งเศษผักผลไม้ในขั้นตอนเตรียมอาหาร ตุนอาหารทิ้งไว้จนเสียในตู้เย็น จนเกิดเป็นขยะอาหาร สถิติที่น่าตกใจคือมีปริมาณอาหาร 1 ใน 3 ของโลก ถูกทิ้งเป็นขยะ อาจลองสังเกตง่าย ๆ ว่าในแต่ละวันเราทิ้งอาหารเหลือจากแต่ละมื้อกันไม่น้อยเลย แล้วลองจินตนาการเป็นปริมาณที่คน…

# data[].attributes.headline
บอกต่อ วิธีเก็บของสดในตู้เย็นได้นาน ไม่มีกลิ่นเหม็นกวนใจ

# data[].attributes.subject
บอกต่อ วิธีเก็บของสดในตู้เย็นได้นาน ไม่มีกลิ่นเหม็นกวนใจ

# data[].attributes.body
https://pubhtml5.com/hqsm/rrff/%E0%B8%AB%E0%B8%99%E0%B8%B6%E0%B9%88%E0%B8%87%E0%B8%AD%E0%B8%B4%E0%B9%88%E0%B8%A1%E0%B8%97%E0%B8%B5%E0%B9%88%E0%B9%80%E0%B8%9B%E0%B9%87%E0%B8%99%E0%B8%A1%E0%B8%B4%E0%B8%95%E0%B8%A3%E0%B8%81%E0%B8%B1%E0%B8%9A%E0%B8%AA%E0%B8%B4%E0%B9%88%E0%B8%87%E0%B9%81%E0%B8%A7%E0%B8%94%E0%B8%A5%E0%B9%89%E0%B8%AD%E0%B8%A1_%281%29/